En bløddelsforkalkning er en forkalkning uden for skelettet. Der kan for eksempel være tale om en forkalkning i en muskel, hvilket indimellem ses efter en muskelskade, hvor musklen har oplevet en større eller mindre bristning. De fleste bløddelsforkalkninger kender vi ikke årsagen til, men der er lavet undersøgelser, som antyder, at et stofskifte, der ikke fungerer, som det skal, samt højt indhold af calciumfosfat i blodet, kan have betydning. Det er også påvist, at både for højt og for lavt indhold af D-vitamin medvirker til disse forkalkninger i bløddelene. Søg hjælp til behandling Behandling med bifosfanat kan have lindrende effekt på symptomerne og måske få forkalkningen til at forsvinde. Jeg synes, det alt sammen virker en smule kompliceret, og da du oplever gener, synes jeg, du bør opsøge din læge for yderligere undersøgelser samt hjælp til at lindre symptomerne. Jeg forestiller mig, at din bløddelsforkalkning trykker på nogle nerver, og derfor udløser smerte. Måske der skal en scanning til for nærmere at bestemme årsagen til smerterne, og hvordan de kan afhjælpes.